PIIBLIKOHVIK
Tere tulemast taas Piiblikohviku saatesse!
Täna räägime tisbelasest Eelijast,
ühest Vana Testamendi tähtsast prohvetist.
Kuidas vastab tema elu tänapäevale ja mida võime temalt õppida?
Tere tulemast, Mailis Janatuinen!
Aitäh. - Oled teoloog, piibliõpetaja ja usin kirjanik.
Sinu raamatut tisbelasest Eelijast
saab hetkel soodushinnaga Piiblikolledžist.
Raamatu sisu pole aga sugugi odav
ja sisaldab kaalukat lugu Eelija elust. Jätkame eelmises saates alustatut.
Rääkisime juba Eelijast ja tõdesime, et üks tema elu tipphetki oli,
kui ta oli vastamisi 450 valeprohvetiga
võimsas jõudemonstratsioonis Karmeli mäel.
Teemaks: Kes on tõeline Jumal?
Kas üksiku Eelija Jumal või 450 valeprohveti Jumal?
Mis seal juhtus?
Läks nii, et Eelija Jumal näitas, et Tema on tõeline Jumal.
Ta vastas erilise tulega. See võis olla ka meteoriit.
See neelas isegi altarikivid.
Kogu rahvas nägi, kes on tõeline Jumal.
Kurb oli, et see ei viinud ärkamiseni, nagu Eelija oli arvanud.
Tavaliselt me, inimesed, mõtleme,
et kui Taevast tuleb tuli, peaks ju ikka ärkamine algama.
Kuid ärkamist ei tulnud, kuna rahvast ei õpetatud.
Eelija oli arvanud, et kui Baali prohvetid on hukkunud,
kogutakse kokku Iisraeli prohvetid, kes olid põgenenud Juudasse vm
ja hakatakse õpetama rahvale Kümmet käsku ja õiget ohverdamist.
Ehk teisisõnu võrdpilti Jeesusest.
Sellest ei tulnud midagi välja, kuna võim oli Iisebeli käes.
Ärkamist ei tulnud.
See oli Jumala viimane demonstratsioon Põhja-Iisraelile,
et Tema on tõeline Jumal.
Rahvas aga ei vastanud Jumala kutsele.
Siit algas Eelija elus masendus.
Jah. Ta põgenes nii kaugele kui sai.
400 km kaugusele Siinaile.
Ta läks seal ühte koopasse ja arvas täielikus masenduses,
et elust enam asja ei saa ja ta tahaks pigem surra.
Issand küsis: "Eelija, mida sa siin teed?"
Eelija vastas: "Olen võidelnud Sinu eest!
Kõik su prohvetid on tapetud ja altarid on hävitatud.
Mina üksi olen järele jäänud. Ja nüüd tahavad nad minu hinge."
Ja Issand vastas.
Kas seepärast ütlebki Uus Testament, et Eelija oli sama nõder kui meiegi?
Jah. Ta masendus nagu meiegi,
kuigi tundus, et tema usk oli eeskujulik,
kui ta julges seista ja tuld palvetada vastasseisus 850 valeprohvetiga.
Ta sattus masendusse nagu tavalised inimesed.
Unustasin öelda,
et samal päeval selle jõuvõtmisega hakkas ka vihma sadama.
Jaakobus ütleb Uues Testamendis, et Eelija palvetas taas ja tuli vihma.
Ta palvetas Karmeli mäel, et Issand vihma annaks.
Rahvas tunnistas, et Issand on Jumal.
Kõigepealt palus ta, et vihma ei tuleks ja Jumal kuulas teda,
et rahvas ärkaks.
Ja kui rahvas mingil määral ärkas, palvetas ta kohe, karistus ära võetaks.
Eelija uskus siiralt, et algab ülemaaline ärkamine.
Kui ta Siinai kõrbe põgenes,
põgenes ta Iisebeli
ehk paganakuninganna viha eest.
Ta kuulis seal koopas Issanda häält.
Imelisel kombel ütleb Issand:
"Olen alles jätnud 7000,
kes pole kummardanud Baali ees."
Ilmselt pidi kogu rahvas Baali kummardamas käima
ja 7000 inimest polnud seda teinud.
Nad pidid elama ilmselt kuskil mäekolgastes.
Selle verbi vorm on aga tulevikus, mis võib tähendada,
et neid saab olema 7000 tänu Eelija tegevusele.
Ma ei tea, kumba see tähendab. Ja kuna 7 on Piiblis täiuslikkuse arv,
ei pruugi see tähendada täpselt 7000,
vaid mingit täiuslikku, väikest Jumala kogudust.
Igal juhul vastab Jumal, et jäänus jääb alles.
Jäänusest ei räägita ainult siin, vaid kogu Vanas Testamendis
ja isegi Uues Testamendis. Mida see tähendab?
Siin mainitakse seda esimest korda selgelt.
Kuna eksisteerib Jumala rahvas, tekib mõte, et kogu rahvas on usklik,
kuid see polnud nii.
See polnud nii kõrbeteekonnal, kuningate ajal ega kunagi.
Aga tänu Jumalale on olemas jäänus. Jeesuski ütleb, "Ma tänan Sind, Isa,
et Sa pole ilmutanud seda tarkadele, vaid sellele väikesele seltskonnale."
Jeesuski möönis väikest seltskonda.
Kas ajaloos juhtub korduvalt,
et Jumala rahvas satub mingisse taganemisse
ja enamik läheb taganemisega kaasa ning mugandub sellega.
Kuid jääb väike hulk, jäänus, kes tahab jääda Jumala Sõna juurde.
Jah. Ma ei tea, kas kunagi on olnudki, et enamik oleks usklik olnud.
Meie rahvakirikus 4. sajandist valitsenud Konstantinuse süsteemis,
kus võimud on kiriku poolel ja toetavad seda,
hakkab paistma nagu kõik usuksid.
Kuid enamik pole ilmselt kunagi uskunud.
Eelija pidi rahulduma mõttega, et mingit ärkamist ei tule,
kuid on olemas 7000, kellesse võib panustada
ja neid ei võida surmavalla väravad.
Mida Eelija antud olukorras teeb?
Ta rajas prohvetite kooli. Räägi sellest.
Sealsamas koopas käskis Issand Eelijal võida oma järglaseks Eliisa,
kes oli kuskil Aabel-Mehola külas.
Kui üksildane Eelija põhja poole läks, oli ta samm ehk veidi kergem,
mõistes, et ta pole enam üksi, vaid saab omale jüngri.
Tuli keegi, kes tahtis temalt õppida ja tema õpetust kuulata.
Eliisa oli põllumehe poeg, kes võeti härgade järelt kündmast.
Tal võis olla raske loobuda isast, emast ja kogu maaharimisest,
kuid too noormees uskus, et teenib Issandat
ja järgneb prohvetile, kes järgis Issanda Sõna.
Kuigi ta oli maaharija poeg, ei põlanud ta Jumala Sõna õpetust,
vaid nägi selle väärtust.
Jah. Eelija ja Eliisa taastasid ehk koos prohvetikoolid.
Neid oli olnud juba vähemalt 300-400 aastat.
See tähendas, et prohvet kogus jüngreid,
keda põhjalikult õpetada.
Saamuel alustas prohvetikoole juba enne Taavetit.
Iisebel aga hävitas need.
Prohvetijüngrid säilitasid ka tema sõnumit tulevastele põlvedele.
Lugesin kommentaarist, et nii säilisid psalmid, ajalugu
ning muud ürikud ja piibliraamatud, mis olemas olid.
Prohvetikoolid olid säilitajad ja ka õpetajad, kes käisid õpetamas.
Sellesse panustas Eelija oma elu viimased 20 aastat.
Tundub, et ta mõistis,
et vaid Jumala Sõna hoiab rahva usus.
Jah. Sellesse ta panustas ja uskus,
et pärast teda on usus veel 7000.
Meie õppetund siin on uskuda, et peame õpetama ustavalt Sõna
väikesele või suurele seltskonnale, kuid peame seda ustavalt õpetama.
Parem on panustada sellesse, kui unistada mingist ärkamisest
ja arvata, et kui see tuleb, küll siis kõik pöörduvad.
Hoolitsegem, et meie oma lapsed, sugulaste lapsed ja ristilapsed
teaksid, kes on Jumal ja mis on Kümme käsku.
Eelija oli juba varem võimukandjatega rääkinud,
aga milline on tema suhe õukonnaga neil viimastel aastatel?
Eelijat õukonnas enam ei näe, aga märkasin suure huviga,
et seal ei ole enam ka Baali prohveteid.
Nüüd on seal Issanda prohvetid, kuid mitte tingimata õige õpetusega.
Baali prohvetid on aga kadunud.
Mingil põhjusel Iisebel Eelijat enam taga ei kiusa.
Eelija saab rahulikult lõuna pool olla.
Õukonnaga tuleb aga veel üks kohutav kohtumine
seoses Naaboti viinamäega.
Iisraelis, Samaaria lähedal,
oli Jisreeli nimeline linn.
Võimalik, et seal oli kuninga suvepalee.
Ta oli märganud naabri viinamäge ja tahtis seda omale rohuaiaks.
Viinamägesid tavaliselt millekski muuks ei muudeta.
Kuningas lasi Naabotile öelda,
et ta on valmis selle eest maksma või vahetuskaupa tegema.
Naabot ütles, et Jumala seadus keelab seda.
Kui Joosua jagas maa,
sai iga pere oma maa, millest ei tohtinud loobuda.
Naabot oli usklik mees ega tahtnud seda teha.
Kuningas ei läinud seda vägisi võtma,
aga läks koju, heitis voodisse ja jonnis nagu väike laps.
Siis tuli mängu Iisebel. - Paganakuninganna.
Ta lubas selle ära korraldada. - Kuidas ta seda tegi?
Kuningas andis talle oma pitseri.
Ja Eelija ütles selle kohta, et kuningas tappis Naaboti.
Kuninga pitseriga kirjutas Iisebel kirja Jisreeli maakonnavanemale
ja käskis korraldada võltskohtu, palgata valetunnistajad ja öelda,
et Naabot on teotanud Jumalat ja kuningat ning tuleb hukata.
Teda süüdistati vääralt, nagu hiljem Jeesustki.
Naaboti kohtuotsus on peaaegu identne Jeesuse omaga.
Pealekaebajateks kohtus
on Jisreeli linna vanemad.
Need auväärsed kodanikud said kirja võltskohtu korraldamiseks.
Mina oleksin ilmselt protesteerinud.
Võiks arvata, et vähemalt üks oleks keeldunud selles osalemast.
Naabot oli õiglane, aga teda koheldi ebaõiglaselt.
Kas keegi ütles midagi Jeesuse kohtuprotsessil?
Ei. Isegi jüngrid reetsid Ta ja vaikisid.
Minu meelest on see nii traagiline, et kirjutasin raamatusse pisarsilmil,
et lisaks Naabotile tapeti seal ka tema pojad.
Ma ei tea, kuidas see juhtus, aga Piibel ütleb seda hiljem.
Õige mees kuulab, kuidas teda süüdistatakse
ja siis visati ta kividega surnuks.
Kuid Naaboti viinamäele saabus Eelija. Mis ta ütleb?
See on Eelija viimane kohtumine kuningaga.
Iisebel tõi jonnivale Ahabile rõõmusõnumi,
et viinamägi kuulub nüüd talle ja Naabot on surnud.
Kuningas isegi ei küsinud, kuidas ta suri,
vaid läks rahulolevalt aeda vaatama. Siis aga saabus Eelija ja ütles,
et kuningas on endale Jumala kohtumõistu kaela tõmmanud.
Iisebel arvas, et võib teha, mida tahab, ilma et mingeid tagajärgi oleks.
Kuid siin tõmbas ta enda, oma mehe
ja oma laste peale hirmsa needuse,
kuna Jumal ei unusta süütut verd ega unustanud seegi kord.
Mis karistuse Iisebel ja Ahab said?
See oli üsna kole. - Jah.
Eelija ütles, et koerad lakuvad Jisreelis Ahabi verd
nagu Naaboti verdki ja kõigist nende poegadest ja lastest,
keda Ahabil oli 70, mis tähendab, et tal oli Iisebeli kõrval teisigi naisi
et põllul surijad söövad linnud ning linnas surijad söövad koerad
ja järele ei jää kedagi.
Huvitav, et Iisebel tegutseb antud loos Vanas Testamendis.
Kuid ka Uues Testamendis on ta ebajumalateenija,
valeprohveti ja eksitaja sümboliks.
Iisebelist räägitakse ka Ilmutusraamatus.
Jah. Kas pole põnev?
Vaevalt, et Ilmutusraamatu kirjutanud Johannes ise selle nime sinna pani.
Vaevalt see Tüatiira naisprohvet Iisebeli nimeline oli.
Kui Jeesus läkitas kirjad seitsmele Väike-Aasia kogudusele,
oli üks neist Tüatiira ja äkitselt ilmus sinna üks Iisebel.
Jeesuse sõnul oli kogudusel paljugi häid omadusi -
usk, kannatlikkus jms, kuid halb oli liigne sallivus.
Tänapäeval on sallivus esmatähtis.
Jeesus ütles: Sa sallisid Iisebeli, kes nimetab end prohvetiks.
Ta ülendas end ise prohvetiks, ning õpetas ja kuulutas koguduses.
Koguduse juht ei pannud tema suud kinni.
Mis see teine asi oli, mille eest Jeesus teda sõitles?
Teiseks elas ta valesti ja tal oli armukesi.
"Ja ta juhatab mu rahvast
ebajumalaid teenima ja hoorama." (soome tõlge)
Täpselt. Need kaks asja: vale seks ja ebajumalateenistus.
See naisprohvet Tüatiiras õpetas, et võib elada oma kalduvuste järgi,
seksiga võib tegeleda ka väljaspool mehe-naise abielu
ja kõigil on õigus seksuaalelule.
Jeesus ütles, et see on saatana sügavustesse minemine.
Niivõrd tõsine asi. - Tekstis ongi selline imelik lause.
See toimub nii Uues kui Vanas Testamendis.
Näib, et see on põhimõte.
Eksisteerib selline eksitaja. - Kas pole huvitav, et see on naine?
Pidasin hiljuti piiblitunni teemal, millest sa pole ilmselt iial rääkinud:
Piibli halvad kuningannad. - Ei ole tõesti rääkinud.
Rääkisin Iisebelist ja Herodiasest. Ta on naine.
Arvan, et igal Jumala Sõnal on midagi ka meile öelda.
Uue ja Vana Testamendi hoiatus on selles,
et ei tasu joonduda feministliku teoloogia järgi.
Feministlik teoloogia on maailmas üsna levinud,
kuid see muudab pilti Jumalast.
See muudab lubatuks igasuguse seksi
ja igasuguse vaba elu.
Punase lõngana läbi kogu Eelija elu ja Iisebeli juures on see,
et on kahesugust religioossust ja usku.
Üks pühendub Jumala Sõnale,
Jumala käskudele, sõnadele, tõotustele ja toetub Temale.
Teiseks on Jumala Sõnast lahus, ise välja mõeldud usk,
nagu oli algselt ka Eelija ajal.
Neil olid omad teenistused ja preestrid.
Ja tekst ütleb veel naljakalt, kuid väga tõsiselt,
et kuningas mõtles välja uusi pühi.
Räägid Jerobeamist. - Jah.
Kui Eelija tegutsema hakkas,
eksisteeris täiesti Jumala Sõnast lahus
omaette religioossus,
mis oli ise välja mõeldud, mitte Jumala ilmutatud.
Ometi tuli see Jumala rahva sekka.
Ja paljud aktsepteerivad seda. Enamik. Kas pole kohutav?
Selle kohta Jeesus ütlebki:
Mul on sinu vastu, et sallid sellist vapustavat Jumala Sõnast lahknemist.
See on tüüpiline ka meie ajal.
Öeldakse, et Piibel on vananenud, selle käsud ja õpetused ei kehti enam.
Nüüd olevat uus aeg ja Paulus ei teadnud meie asjust midagi,
nii et me lähme oma teed, nagu mindi ka Eelija ajal.
Oleks uut Eelijat vaja. - Kindlasti.
Sellel asjal on tõsine pool, mida inimesed ei mõista.
Sellele järgneb karistus. Eelija kuulutas Iisebelile,
et teda söövad koerad ja ta visatigi aknast alla.
Ka Uues Testamendis ütleb Jeesus,
et Ta karistab Iisebeli tõvevoodi ja viletsusega,
mis hõlmab ka tema armukesi ja lapsi, kes olid omaks võtnud tema õpetuse.
Sama toimub ka nüüd.
Iisebel lasi tappa Naaboti ja Issand ei unusta kunagi süütut verd.
Kui Soomes kaalutakse Eutanaasiaseadust,
on see vapustav asi, sest Jumal näeb kõiki, kes tapetakse,
kas omal soovil või kui kellelegi näib, et nad ei taha enam vaevaks olla.
Kui mõelda ka kõigile abortidele, on olukord väga tõsine.
See on väga ajakohane Jumala Sõna.
Mida räägib Piibel sellest, mis Eelijast edasi saab.
Vaatame tema elu lõpuni.
Ta esitas väljakutse
kogu oma aja usulisele ja maisele juhtkonnale
ja on masenduses, kuid tuleb sellest välja
Mis lõpus saab?
Ta juhib 20 aastat prohvetikoole ja on ilmselt õnnelik.
Arvan, et ta on sel ajal õnnelik. Ta rahuldub, et ärkamist ei tule,
kuid õpetab neid 7000 ja panustab sellesse.
Ta õpetab välja oma jüngri Eliisa,
kes saab kaks korda võimsamaks prohvetiks.
Lõpuks ilmutab Issand, et võtab Eelija maa pealt ära.
Eliisa, vaeseke, käib masendunult õpetaja järel,
kuid Eelija käib läbi kõik oma kolm kooli.
Seejärel ületavad nad Jordani jõe
ja siis tulevad tulevankrid, mis viivad Eelija taevasse. Mõtle!
Ta ei pidanudki surema.
Imeline tarkus on ilmselt seegi, et kuna tal on need prohvetikoolid,
siis kui ta ise taevasse võetakse,
jääb tema sõnum elama tema jüngrite kaudu.
Jah. Kümne hõimu seas jäi järele jäänus.
Seda on näha sellestki, et Uues Testamendis on Hanna,
kes templis Jeesusega kohtus.
Ta oli Penueli tütar Aaseri suguharust ehk ühest neist kümnest hõimust.
Eelija tööl oli püsiv väärtus.
Meie ajale mõeldes on siin meile tähtis õppetund,
et peame hoolitsema selle eest,
et meie vananedes saaks õpetuse järgmine põlvkond
ja see jääks meie lahkudes elama. Kas pole?
See on esmane eesmärk. See on kõige tähtsam.
Järgmisele põlvele peab jääma terve Piibel, mitte ainult selle osad.
Veel Eelija taevasse pääsemisest - tuleb päev, kui kõik töö on tehtud.
Lõpeb igasugune võitlus üksi kõigi vastu.
Jeesus ütleb uue Jeruusalemma väravas:
"Hästi tehtud, sa hea ja ustav sulane. Tule oma Issanda rõõmusse."
Meilgi tasub liikuda selle eesmärgi poole,
mitte vaadata, kas oleme vähemus või enamus.
Eelija oli väga väike vähemus -
üksi 450 Baali prohveti vastu.
Ta võis mõelda sellele,
et ühel päeval seisame kõik Jumala kohtu hinnangu ees.
See ootab meid kõiki, kõiki inimesi maa peal.
Unustasin öelda midagi tähtsat Iisebeli kohta,
kus nägin Jumala evangeeliumi.
Iisebeli tütar abiellus Juuda kuningaga.
Juuda kuningad on Jeesuse esivanemad.
Iisebel on tegelikult Jeesuse sugupuus.
Miks see kohutav paganakuninganna seal on?
Jeesus tahab oma sugupuuga näidata, et suri kõigi inimeste eest.
Kõik ei pääse küll taevasse, kuid kõigi patud on lepitatud
Kõik, kes hüüavad appi Issanda nime, saavad päästetud.
See on võimas evangeelium. Sellega on hea lõpetada.
Jeesus suri meie kõigi eest.
Ja nagu Piibel ütleb, mitte ainult meie, vaid kogu maailma pattude eest.
Aga lugu läheb Uues Testamendis edasi.
Vana Testament lõpeb sellega,
et enne Issanda saabumist tuleb Eelija.
Kõik ootavad Eelijat.
Jeesus ütles, et ta on juba tulnud. See oli Ristija Johannes.
Eelija ilmus ka muutumise mäel.
Ta nägi seal Jeesust, keda ta oli alati uskunud
ja kellele toetunud, kui üksi Jeesuse evangeeliumi eest võitles.
Seal oli ka Mooses. - Seadus ja prohvetid.
Eelija koges veel oma elu tipphetke.
Aitäh, Mailis Janatuinen, et rääkisid Eelija huvitavast elust.
Sel on meilegi piisavalt öelda.
Soovitan sinu soomekeelset raamatut "Tisbelane Eelija",
mille abil avaneb mitte ainult Eelija, vaid ka tema aja teema,
Iisraeli rahva teema Vanas Testamendis.
Õnnistust sinu ellu! - Aitäh.
Õnnistust teilegi, head vaatajad!
Mõelge, Jeesus suri meie kõigi eest. Tema armastus hõlmab meid kõiki.
Parandagem meelt, pöördugem Tema poole
ja võtkem vastu Tema armastus siin elus,
sest seejärel algab igavik, kus meie üle kohut mõistetakse.
Jumal õnnistagu sind!
Kohtume nädala pärast taas Piiblikohvikus!
Olen Leif Nummela ja teen Piiblikohviku saadet.
Kui tahad toetada seda saadet ja kristlikku teletööd,
saad teha seda ekraanil nähtavate kanalite kaudu.
TV7 Eesti tööd saab toetada helistades annetustelefonil 900 1777.
Kõne hind on 7 eurot. Lisainfo: www.tv7.ee
Aitäh, et aitad neid saateid võimalikuks teha!
Tõlge: Monika Jaaguri